Komisijos Reglamentas (EB) Nr. 267/95
1995 m. vasario 9 d.
iš dalies keičiantis Reglamentą (EEB) Nr. 1756/93, nustatantį pienui ir pieno produktams taikomo žemės ūkio perskaičiavimo kurso operacinius įvykius
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [1] su paskutiniais pakeitimais, padarytais Reglamentu (EB) Nr. 150/95 [2], ypač jo 6 straipsnio 2 dalį,
kadangi Komisijos reglamento (EEB) Nr. 1756/93 [3] su paskutiniais pakeitimais, padarytais Reglamentu (EB) Nr. 180/94 [4], tikslas - nustatyti tikslų žemės ūkio perskaičiavimo kursą, taikytiną visoms ekiu išreikštoms sumoms pieno ir pieno produktų sektoriuje; kadangi tas Reglamentas nenustato operacinio įvykio žemės ūkio perskaičiavimo kursui, taikytinam sumai, nurodytai 1990 m. vasario 20 d. Komisijos reglamento (EEB) Nr. 429/90 dėl pagalbos už Bendrijoje tiesiogiai vartoti skirtą koncentruotą sviestą suteikimo konkurso tvarka [5] su paskutiniais pakeitimais, padarytais Reglamentu (EB) Nr. 3337/94 [6], 8 straipsnio 5 dalyje; kadangi dėl to jis turėtų būti papildytas;
kadangi operaciniai įvykiai, taikytini pagalbos sumoms ir baudoms už terminų, nustatytų 1988 m. vasario 16 d. Komisijos reglamento (EEB) Nr. 570/88 dėl sviesto pardavimo sumažintomis kainomis ir dėl pagalbos suteikimo konditerijos gaminių, ledų ir kitų maisto produktų gamyboje naudojamam, sviestui ir koncentruotam sviestui [7] su paskutiniais pakeitimais, padarytais Reglamentu (EB) Nr. 3337/94, 16 straipsnio 3 dalies c punkte ir 22 straipsnio 4 dalies trečiojoje pastraipoje, nesilaikymą ir pagalbos sumoms, nurodytoms Reglamento (EEB) Nr. 429/90 8 straipsnio 2 dalies a punkte, kaip apibrėžta Reglamento (EEB) Nr. 1756/93 priedo B. III dalies 4 ir 5 punktuose, dėl spekuliacinių priežasčių gali skatinti nesilaikyti nustatytų terminų; kadangi dėl to jie turi būti papildyti, siekiant užkirsti kelią tokiam pavojui;
kadangi Pieno ir pieno produktų vadybos komitetas nepateikė nuomonės per pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1756/93 priedo B. III dalies 4 ir 5 straipsniai pakeičiami taip:
"Reglamentas | Atitinkamos sumos | Taikomas žemės ūkio perskaičiavimo kursas |
4.(EEB) Nr. 570/88 | A.16 straipsnio 3 dalies d punkte minima konkurso tvarka nustatyta kaina | i)Pirmąja mėnesio, kurį pridedama 3 straipsnio a punkte minimos atsekamosios medžiagos, dieną taikomas žemės ūkio perskaičiavimo kursasii)Pirmąją mėnesio, kurį pagal 22 straipsnio 3 dalies b punkto pirmąją įtrauką pagaminamas koncentruotas sviestas, dieną taikomas žemės ūkio perskaičiavimo kursasiii)Pirmąją mėnesio, kurį atsekamųjų medžiagų neturintis sviestas įdedamas į 3 straipsnio b punkte nurodytus tarpinius ar galutinius produktus, dieną taikomas žemės ūkio perskaičiavimo kursasTačiau, kai nesilaikoma 11 straipsnyje nustatyto termino, taikomas žemės ūkio perskaičiavimo kursas, kuris yra taikytinas pirmąją mėnesio, kurį baigiasi nustatytas terminas, dieną |
B.22 straipsnio 4 dalyje minima pagalbos sumažinimo suma | Pirmąją mėnesio, kurį baigiasi 11 straipsnyje nurodytas terminas, dieną taikomas žemės ūkio perskaičiavimo kursas |
5.(EEB) Nr. 429/90 | A.8 straipsnio 2 dalies a punkte minima konkurso tvarka suteikiamos pagalbos už koncentruotą sviestą suma | Pirmąją mėnesio, kurį koncentruotas sviestas buvo pagamintas ir į jį pridėta atsekamųjų medžiagų laikantis 8 ir 9 straipsniu, dieną taikomas žemės ūkio perskaičiavimo kursas Tačiau, kai nesilaikoma termino, nustatyto 9 straipsnio 1 dalyje, taikomas žemės ūkio perskaičiavimo kursas, galiojantis pirmąją mėnesio, kurį tas terminas baigiasi, dieną |
B.Pagalbos sumažinimo suma, nustatyta 8 straiphpsnio 5 dalyje | Pirmąją mėnesio, kurį baigiasi 9 straipsnio 1 dalyje nurodytas terminas, dieną taikomas žemės ūkio perskaičiavimo kursas" |
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. vasario 9 d.